שיחה:זמר עברי

message: חלקים מהמאמר מועתקים מתוך העמוד הזה -
* http://www.daat.ac.il/daat/kitveyet/hagigey/rashey1-2.htm
צריך לסנן את החומרים המועתקים או שנאלץ למחוק את כל המאמר Costello 11:35, 18 דצמ' 2003 (UTC)
לקוסטלו הניכבד : אין אף אחד שיכול לטעון שהוא המציא את הגלגל.
נכון שחלק גדול מהערכים פרי תרומתי הם מקוריים לחלוטין, מבוססים על ידע אישי ועל סגנון אישי, וזה ניתן לבדיקה, אבל גם אם לוקחים נתונים ומנסחים אותם באופן שונה זה הופך להיות יצור אחר. אם אינך מסכים עם זה זכותך למחוק את הערך ואת כל הערכים ששמתי עד עתה! הבעייה היא לא אישית של של כלל הכותבים ויש להעלות אותה לדיון עקרוני! בברכה לירז!
נ.ב. בכל מקרה מר קוסטלו הנכבד הואל נא להנחות לגבי ערך זה בפרט ולגבי הכנסת ערכים בכלל , מה המדיניות והגישה שצריכים להתלוות ! לירז!
שאלה חשובה, למה לא מוזכרת אפילו לא מילה אחת על הגשש החיוור? שהם אבני היסוד של הבידור שלנו.
replies: text: לירז -

text: אין לי שום כוונה לפגוע בך, ואני מקווה שתמשיך לתרום לויקיפדיה, אכן יש להבחין בין טקסט כלשונו (עליו חלות זכויות יוצרים) לבין הנתונים המובאים בטקסט - שהם נחלת הכלל. התחום האפור בעניין הזה הוא העתקה ועריכה של טקסט, כאשר אלמוני יטען שאין מדובר בהפרת זכויות יוצרים, ואילו פלוני יטען שמדובר בהפרה ברורה. הגבול, לטעמי, עובר היכן שהוא באמצע, אך כאשר אני יכול למצא מספר לא מבוטל של משפטים זהים בשני מאמרים אני נוטה לכיוון ההעתקה האסורה.

text: החטא הגדול ביותר שניתן לבצע בויקיפדיה הוא הפרת זכויות יוצרים, כי בכך אתה לא רק חוטא, אלא מחטיא את כל הבאים אחריך, החושבים שהם מעתיקים ממקור מותר, ובעצם עוברים על החוק. לכן - יש להיזהר שבעתיים כאשר מעבירים נתונים ממקור כלשהו לויקיפדיה. (באופן אישי אני משתדל לקרא מספר מאמרים - לכתוב מהזכרון - ואז לוודא את נכונות העובדות, כך אני נמנע מהשפעה סגנונית).

text: ישנם שני גורמים המסגירים העתקה לויקיפדיה (למרות שאף אחד מהם לא וודאי) - הראשון הוא מאמר מקיף במיוחד המודבק באחת, והשני הוא מאמר שאינו תואם את שיטות העריכה של ויקיפדיה. שניהם מהווים בדרך כלל תוצאה של הדבקת טקסט שנערך במקום אחר, שיכול להיות טקסט שאתה כתבת - ועל כן מותר לך לעשות בו כרצונך או טקסט שמישהו אחר כתב (ואלא אם כן הוא ציין אחרת הוא מוגן בזכויות יוצרים). כאשר אני רואה מאמר שעונה על הקריטריונים הנ"ל אני משתמש בגוגל ובמספר מקורות מידע אחרים שנמצאים בהישג יד כדי לוודא שלא הייתה הפרה של זכויות יוצרים. במקרים של הפרה ברורה אני מוחק, במקרים שבהן אני לא מוצא הפרה של זכויות יוצאים אני משתדל לערוך ולהתאים את המאמר לויקיפדיה, וכאשר המקרה נוגע בתחום האפור אני מעלה אותו לשיחה - וזה מה שעשיתי כאן.

text: מחיקת המאמר לא תואמת את השאיפות שלי (להגדלת והעמקת ויקיפדיה), ולכן אני מעדיף שאתה (או אחרים) ישוו בין המאמר כאן למאמר שבכתובת הנ"ל וישנו את הכתוב כך שלא יהיה ספק בדבר הפרת זכויות יוצרים. מקווה שהגענו להבנה. Costello
לקוסטלו , תודה על תשובתך המהירה והמעמיקה: נקודתית , בהקשר למאמר שאמור בצורה לא הכי מושלמת לכסות את תולדות הזמר העברי: רצוי שצד שלישי יעבור על המאמר שציינת ושישכתב אותו כך שלא יהיה  לו כל תזכורת בערך. תבין שעם כל הידע שלי בזמר העברי הקלאסי , ועם כל המקוריות שאני מנסה להביא בערכים מבחינת הנתונים והסגנון, הרי שאין אדם שפועל בחלל ריק ויוצר יש מאין!(גם לא הכותב הנכבד של  המאמר המדובר). בכל מקרה לא ייתכן שאנציקלופדיה עברית לא תכלול ערך בתחום כה פופולארי ובסיסי בתרבותנו כמו הזמר העברי. יכול להיות שערך כגון זה הוא למעלה מכוחותיו של אדם אחד, ולכן היה רצוי שעוד משתתף או כמה , יקחו חלק לעיבוי הערך. חשיבות הערך בזה שיש בו חלוציות שתוביל לקישורים לזמרים ויוצרים שערכיהם נפקדו עד עתה מהויקיפדיה. בברכת חברים ובתקווה לשיתוף פעולה בהמשך שלך לירז!
לירז וקוסטלו היקרים,
הרמתי את הכפפה ושיכתבתי את הערך הנ"ל בצורה מעמיקה, בתקווה שעכשיו נשאר התוכן ונעלם הדימיון. (מספר ה-IP זו גם אני, ויקי כבר עשתה אז בעיות בלוג-אין).
נדרשת לדעתי הרחבה גם על מחברי השירים (ולא רק על המלחינים) הבולטים.
בנוסף, נראה לי (ותחום זה ממש לא מהתמחויותיי) שנשכחו כמה אישים תורמים משמעותיים כגון נעמי שמר. F16 03:30, 30 דצמ' 2003 (PST)
לF16 היקרה! כל הכבוד על האתגר שלקחת על עצמך, ונכנסת לתוך "לוע הארי" של נושא כה מורכב ובעייתי כמו הזמר העברי. כמו שכבר צויין, זו דוגמא לערך שלא יכול להכתב במכה אחת , אלא בשלבים , אם כי הבסיס כבר קיים , אבל יש לעבות לתקן ולשפץ והכי חשוב לחתור להביא את המאפיינים של המצושג "זמר עברי", כשהשאלה הקרדינאלית היא האם כל שיר ששמושר בעברית שייך לקטגוריה של זמר עברי? זהו נושא מאד פופולארי ונושא שמהווה ברומטר למצב החברתי לארועים והולך בד בבד עם התגבשות החברה והתלכדותה. <BR>
לאחר כל הדברים הנשגבים האלה , יש לעבות את הערך ולהוסיף ערכים אישיים כמו שציינת על פזמונאים בולטים ( את יורם טהרלב יש לעבות) ומשוררים, נעמי שמר בוודאי חסרה, שתי הרחלות בובשטיין ושפירא , ואיך ייפקד מקומו של משה וילנסקי הבעל ערך מכובד? 
אגב את "לילה לילה" הלחין זעירא , ולמה את מתכוונת ב"שיר ערש" מהמחזה "אסתר המלכה". צריך לבדוק! בכל מקרה יישר כוח והמשיכי להוות חלק מעמוד התווך של מפעל תרבות ענקי שעוד יהיה יד ימינו של כל שוחר תרבות וידע בעתיד!!!
gk vj,uo rptk khrz
??
רפאל לירז,<BR>
אין לי יומרות גבוהות שכאלו בנוגע לערך זה. האמת היא שחיפשתי מאמרים מכובדים לרענון ההמלצות בדף הראשי. דרך מאמר אקראי הגעתי לערך זה, אבל כאשר ראיתי את התוכן של דף השיחה, הבנתי שלא ניתן להוסיפו כהמלצה AS IS ... ולכן התחלתי לערוך אותו. את השירים הנוספים שהכנסתי כדוגמא ליצירתם של המלחינים דליתי ממקורות שונים ברשת ("שיר ערש" הכוונה ל"נום תפוח נומה עץ נומה מלך נומה לץ - אולי ממגילת אסתר).
אתה מוזמן להחליף לשיר יותר מוכר/ברור. F16 04:36, 30 דצמ' 2003 (PST)

message: לדעתי זמר עברי בא מהמילה עברית, אני הייתי מעיף את כל הפסקה הזאת. קקון 03:35, 20 יולי 2006 (IDT)
thread_title: פסקת הפתיחה

message: נימוקי הצבעתי בדף המומלצים: אני הוספתי רבות לערך זה אך הוא עדיין לוקה מאוד בחסר. ראשית הצמיחה של הפזמון הישראלי לא מפורטת דיו כמו גם המשכו בימי המדינה. יש בערך בעיקר רשימה טכנית של יוצרים וקצת על חשיבותם. לפעמים יש גם הגזמה (מרדכי זעירא למשל תופס כמעט חצי פרק על הזמר ביישוב, עם כל הכבוד - זה הגזמה). מה שצריך כאן בערך זה מבט כולל על הזמר העברי שקיים פה מעט מאוד: התפתחויות ומגמות, למה למשל שירי ארץ ישראל דעכו החל משנות השבעים, מה גרם לעליית שירי הרוק, הפופ והמוזיקה המזרחית (הקשיים, הצמיחה וכו'). חלק מהקישורים החיצוניים יוכלו להועיל לנקודות אלו. בקיצור, יש עוד הרבה עבודה. אבירם 21:55, 20 יולי 2006 (IDT)
replies: text: אתה צודק אבל חשבתי שהערך טוב מאוד גם כמו שהוא. מה אתה אומר על פיסקת הפתיחה? קקון 06:15, 21 יולי 2006 (IDT)
replies: text: :מצטרף לדעתו של אבירם. הערך מתמקד בשמות במקום להתמקד בתופעות וזרמים ולתת לכך ביטוי באמצעות השמות. לדוגמא: המעבר משירים מגויסים, כשהמילים מדברות תמיד על הכלל ולא על היחיד, לשירים שמדברים על היחיד ובסופו של דבר לשירים אישיים שמבוצעים ע"י מחבריהם. הכניסה של מוזיקת הפופ והרוק הייתה לא רק דרך "המגזר הפרטי", אלא במידה רבה דרך הלהקות הצבאיות. תופעת הלחנת שירי משוררים שהיא יחודית לזמר העברי (למיטב ידיעתי). ההשפעה הגדולה של הזמר הצרפתי והזמר האיטלקי על הזמר העברי כולל שימוש נרחב בלחנים זרים ועוד.אודי 21:35, 21 יולי 2006 (IDT)
----
נא לקיים את הדיון מעל חלק זה.<BR>
thread_title: הבעיות שישנם בערך

message: * נעמי שמר
* משה וילנסקי 
* יורם טהרלב
* רחל בלובשטיין
* רחל שפירא
thread_title: בערך זה נדרשת הרחבה על:

message: :הועבר מויקיפדיה:ערכים מומלצים/הוספה למומלצים 18:45, 27 יולי 2006 (IDT)
ערך מצויין, לא מצאתי טקסט אחר מהסוג הזה באינטרנט. וגם הזדמנות להתגאות בסקירה המקיפה של המוזיקה העברית שקיימת כאן. אולי צריך עבודה על פסקת הפתיחה. קקון 22:31, 19 יולי 2006 (IDT)
* , יש בסיס טוב מאוד אבל צריך עוד. pacman • שיחה 03:17, 20 יולי 2006 (IDT)
replies: text: אשר לפרט בדף שיחה? קקון 03:27, 20 יולי 2006 (IDT)

text: אני לא מדבר על משהו ספציפי; זה ערך טוב מאוד אבל לדעתי הוא עדיין לא מתאים, בכלליות. pacman • שיחה 03:31, 20 יולי 2006 (IDT)
*, נימוקים בדף השיחה. אבירם 21:57, 20 יולי 2006 (IDT)
לא הוסף
thread_title:  הצעה להוספה למומלצים 

message: פיצלתי את הפרק "פופ ורוק" לשני פרקים נפרדים. לא ייתכן שרוני סופרסטאר וגיי פייב יופיעו בפרק אחד עם תיסלם, אביב גפן, ברי סחרוף ואפילו סיילם (!). כמו כן, הוספתי תמונות. יחד עם זה, צריך עוד להרחיב ולסדר את הפרקים האלה. הייתי עושה את זה, אבל אין לי מספיק ידע בנושא. איפה כאן הפטריוטים שירחיבו לנו על הפופ והרוק בישראל? :-)--Metalholic 13:45, 29 במאי 2007 (IDT)
בינתיים הרחבתי קצת בעצמי:-)--Metalholic 17:53, 29 במאי 2007 (IDT)
thread_title:  פופ ורוק 

message: ערך עם תוכן טוב. --לאוניד גלעדוב 21:09, 1 באוקטובר 2007 (IST)
replies: text: נראה שהבעיות שצוינו בדף השיחה לא טופלו. ירון • שיחה 22:47, 1 באוקטובר 2007 (IST)

text: מה טוב בתוכן שלו? זו רשימת מכולת יבשה, ללא שום סקירת התפתחות היסטורית או אחרת, ללא שום מקורות, עמוס במחקר מקורי (ליתר דיוק, ב"דעות הכותבים על הזמרים החביבים עליהם"). מתוך זה שהבעיות שעלו בדיון המלצה לפני שנה לא טופלו, אפשר להסיק שההמלצה על הערך נעשתה ללא בדיקה נדרשת, ואני מציע להסיר אותו מכאן מיד. ‏odedee • שיחה 08:19, 2 באוקטובר 2007 (IST)
replies: text: ::מסכים עם קודמי. הערך במצבו הנוכחי לא ראוי להמלצה.--Arikb 12:31, 2 באוקטובר 2007 (IST)
replies: text: :::לא מסכים. ערך מקיף ביותר.--Metalholic 19:35, 2 באוקטובר 2007 (IST)
replies: text: ::::הערך מעניין, אבל טיפול בבעיות שעלו בדף השיחה ובדיוני המלצה קודמים הוא הכרחי. נמתין מספר ימים לראות אם מישהו לוקח על עצמו לשפר את הערך ולטפל בכל הדרוש שיפור. א&ג מלמד כץ • שיחה 03:32, 4 באוקטובר 2007 (IST)
replies: text: :::::אנו מורידים את המועמדות בשלב זה וממתינים לטיפול בהערות שעלו בהצבעה הקודמת ובשאר ההערות הרשומות בדף השיחה. א&ג מלמד כץ • שיחה 14:47, 8 באוקטובר 2007 (IST)
thread_title:  הועבר מרשימת ההמתנה של המומלצים

message: ללא ספק לדעת רבים גדול המוזיקאים הישראליים
זמר  טוב  הוא  החלה  בן  אדם  למרות  שאני  לא  מכיר  אותו
thread_title:  מה עם כמה מילים על מאיר אריאל? 

message: באנגלית יש הערך על Music of Israel .להבנתי אלו לא אמורים להחשב מושגים שבהכרח חופפים.
הראש - שיחה 16:33, 5 במאי 2020 (IDT)
thread_title:  הערך באנגלית 

message: עם הרבה הערכה לכל אלו שערכו, פיתחו והרחיבו את הערך, יש בו מספר בעיות מהותיות:
אין לו מקורות, אבל הוא מרובה בעובדות:
*מניין ההחלטה ש־"יסודות של הזמר העברי בארץ הונחו בגימנסיה הרצליה"? 
*על בסיס מה נאמר ש־"חבורות הזמר שקמו כמעט בכל יישוב בארץ תרמו תרומה נכבדת להפצת שירי ארץ ישראל"?
*מהיכן המשפט – "צמח בתוך המוזיקה המזרחית תת-סגנון המכונה מוזיקת דיכאון, אשר פונה אל הקהל המזרחי ה"כבד" ומאופיינת בתכנים דיכאוניים, ויש אף המכנים אותה "מוזיקת בכי", בשל אופן השירה היללני המאפיין את זמריה"?
יש כאן ערבוב סגנונות וזמנים:
*בועז שרעבי, שלומי שבת ואתניקס הם פופ?
*רמי פורטיס ואביב גפן הם רוק אלטרנטיבי? הם פרצו בשנת 1991?
*למה להקות צבאיות אינן סוגה?
*היכן הפופ המזרחי? שירי יום הזיכרון? מוזיקה חסידית? פופ ישראלי חדש?
*חסרים תפקיד תחנות הרדיו בעיצוב הרוק והפופ והקשר בין המוזיקה לבין שינויים סוציולוגיים במדינה.
*החלוקה בין ההיסטוריה לסוגות נראית כמו פרק היסטוריה שנחצה באמצעו.
הגדרות לא בהירות: ישראל הצעירה
*"החל משנות השבעים החל הזמר העברי להיות מושפע מהפופ והרוק. הרוק הישראלי מושפע מהרוק אנד רול הבריטי והאמריקאי, אך מאופיין בצליל פופ אקוסטי." 
*בפסקת הפופ: "שלמה ארצי, שלום חנוך ויהודה פוליקר, שהחלו לפעול גם הם באותן שנים, זוכים להצלחה רבה עד היום ונחשבים למיינסטרים של הרוק הישראלי."
הערך בנוי טלאי על טלאי
*פרק ההיסטוריה לא בנוי מתתי פרקים סדורים כרונולוגית.
*פרק הסוגות חסר.
*הפרקים האחרונים אמורים להשתלב בפרקים ראשיים וכוללניים יותר, או לעבור לערכים אחרים. – עוז גבריאל 😃 בואו נשוחח! 22:09, 2 בינואר 2022 (IST)
replies: text: עוז, בעיון בהיסטוריה של הדף הקביעות הבעייתיות הן בערך מלפני המון שנים על ידי משתמשים שלא פעילים. לפני שהתבססו כללי ציטוט במיזם באופן נרחב ומבוססים או על מחקר מקורי, או על המקורות שנמצאים ב"קריאה נוספת". לפני הרבה זמן ניסיתי לעשות שכתוב ולא הצלחתי להגיע להוצאה רצויה. למשל למרדכי זעירא ניתנה פסקה שלמה בעוד שלדוד זהבי שלחניו מוכרים בהרבה ניתנה רק שורה. מסכים שהערך מאוד מבולגן וגם תקוע ב-2007. וצריך בעיקר לעשות בו סדר.  --HofEz96 - שיחה 12:14, 21 באפריל 2022 (IDT)
replies: text: :אתה צודק כמובן, HofEz96 זאת הסיבה שהקדמתי ואמרתי שאני מעריך את מי שעבד עליו עד כה; זה נושא קשה לכתיבה כי הוא דורש סינתזה ממקורות רבים וזקוק להבחנות רבות בין עיקר וטפל. מקווה שאצליח לגשת אליו יום אחד – לפחות לארגון המבנה שלו מחדש. – עוז גבריאל 😃 בואו נשוחח! 03:30, 28 באפריל 2022 (IDT)
replies: text: :: עוז, רציתי לעשות לו שיפוץ רציני, אבל נמנעתי מכך בגלל שלטעמי צריך לפצל את הערך ל"זמר עברי" ו"מוזיקה ישראלית". שלפי הפתיח של הערך אלו שני דברים שונים. וכל שינוי שאני אעשה יתבסס על העתקת הפתיחים מערכים של אנשים שאני חושב שהם עמוד התווך של הזמר העברי. וכל עדכון שאני אעשה יהיה סוג של מחקר מקורי. למשל התת-פרק של שירי ילדים. מאז שכתבו אותו לפני 15 שנה יש הרבה זמרים שעושים טראש-פופ שבעיקר מכוון לילדים. --HofEz96 - שיחה 17:38, 28 באפריל 2022 (IDT)
replies: text: :::HofEz96 אני יכול לבנות באופן מסוים את הערך מחדש על בסיס המחקר בתחום, אבל אם אתה חושב שצריך לפצל את הערך קודם, אולי כדאי להעלות זאת לדיון לפני כן. – עוז גבריאל 😃 בואו נשוחח! 00:09, 1 במאי 2022 (IDT)
, האם בכוונתך להוציא לפועל את הצעתך לפיצול הערך? יוניון ג'ק - שיחה 01:30, 29 במאי 2022 (IDT)

text: , האם בכוונתך להוציא לפועל את הצעתך לפיצול הערך? יוניון ג'ק - שיחה 17:59, 3 ביוני 2022 (IDT)
replies: text: : משתמש:יוניון ג'ק תודה על התזכורת. מה הכוונה בלהוציא לפועל? התיבה עצמה לא אמורה להוביל להצבעת פיצול? --HofEz96 - שיחה 18:56, 3 ביוני 2022 (IDT)
replies: text: :: כל עוד אין שני מתנגדים או יותר - אין צורך בהצבעה. יוניון ג'ק - שיחה 19:43, 3 ביוני 2022 (IDT)
משתמש:Pinkdoron משתמש:The devious diesel משתמש:Avi1111 משתמש: מור שמש משתמש:GeriReshef בתור מי שעשו תמורות משמעותיות בערכים על אישיים שתרמו לזמר העברי, ועדיין פעילים במיזם, צריך את עזרתכם בשכתוב ובתמיכה/התנגדות לפיצול הערך, לאור מה שעלה בדף השיחה. --HofEz96 - שיחה 22:27, 4 ביוני 2022 (IDT)

text: קשה לי להביע דעה מכיוון שכל עוד מדובר במה שמכונה "שירים עבריים ישנים" או "שירי ארץ ישראל" או "עוד פעם הזקנים האלה עם השירים המעפנים שלהם" אני עוד איכשהו מתמצא, יכול לחשוב על איך לערוך את זה, להביע דעה מנומקת בעד ונגד על דעה של מישהו אחר, וכו'; אבל אם מדובר בשירים עבריים (=בעברית) - החל מפיוטים בני מאות שנים וכלה במה שנכתב כיום, אין לי כל כך מה לומר. אין לי מושג מה הולך כיום (וכיום עבורי זה עשרים השנים האחרונות) וזה בעיקר מפני שלטוב ולרע - הרדיו הממלכתי ירד מגדולתו, הרשתות החברתיות מאפשרות לכל אחד לפרסם מה שבא לו, ואין מי שמתיימר לנהל את זה.

text: בקיצור- חוץ מלומר מה לא בסדר במאמר הנוכחי ובהצעות שיעלו כאן, אין לי הצעה חלופית, ובטח לא בשליפה מהמותן.

text: אנסה לחשוב על זה, ואני מקווה שההצעות החלופיות אינן בשיטת "זוזו, תנו לי, אני יודע.." אלא הושקעה בהן מחשבה, והן כמובן מתבססות על מקורות ראויים. גרי רשף - שיחה 04:27, 5 ביוני 2022 (IDT)

text: לגבי תוכן הערך, אני מזדהה עם מה שגרי כתב. לגבי פיצול - אני סבור שלא צריך לפצל. הערך צריך לעבור לשם "מוזיקה ישראלית" ולכלול את כל סוגי המוזיקה. אני מבסס זאת על השמות שהעניקו הוויקיפדיות הזרות לערך. אודי - שיחה 08:46, 5 ביוני 2022 (IDT)
thread_title:  הערך רב בתוכן אך עדיין זקוק לעריכה יסודית 

message: הלחין יותר מ 300 שירים ולא מוזכר? 2601:646:8E00:A690:19FB:328F:37A1:AD6E 20:10, 2 באוגוסט 2022 (IDT)
thread_title:  מתי כספי 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://music.tapuz.co.il/ נמצא כקישור שבור. מומלץ להוסיף https://web.archive.org/web/20060512172009/http://music.tapuz.co.il/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 23:00, 4 במרץ 2023 (IST)
thread_title:  נמצאו קישורים חיצוניים שצריכים תיקון (מרץ 2023) 

message: שלום לכולם. שמתי לב שבהרבה ערכים של זמרים ישראלים ולהקות ישראליות מופיע המושג זמר עברי תחת הסוגה של הזמר או הלהקה. זמר עברי זה לא ז'אנר אלא מונח למוזיקה ששרים בעברית. לדעתי צריך לעשות סדר בזה. UserFlash - שיחה 02:09, 1 באוגוסט 2023 (IDT)
replies: text: זמר עברי בשפה המדוברת זה לא "מוזיקה ששרים בעברית", אלא חלק מכלל המוזיקה הזו. אם צריך למצוא אבן בוחן לשאלה מה זה זמר עברי, אציע את המבחן הבא: שירים שמופיעים בדרך כלל ברשימת השירים ב"שירה בציבור": אם גבי ברלין המנוח או שרה'לה שרון שרו או שרים זאת, זה "זמר עברי". שירים מהאופרה  מאמי (אופרת רוק) לא. קיפודנחש 04:28, 1 באוגוסט 2023 (IDT)
replies: text: :מסכים, אבל עדיין לא מדובר בז'אנר. לכן לדעתי לא נכון שהמונח יופיע תחת הז'אנר של המוזיקאים. UserFlash - שיחה 10:25, 1 באוגוסט 2023 (IDT)
replies: text: ::זמר עברי זה כל הטוב שהיה בשירים עד שנות השבעים. מאז והלאה זה מוזיקה בשפה העברית. הזבל שמוציאים לאור היום בטח לא נחשב זמר עברי. זמר עברי הוא ז'אנר לכל דבר, מדובר בשירים עם עברית מליצית ובעלי ערכי מסוימים מאוד שלרוב חיברו אותם אבות המוזיקה הישראליים, חיים נחמן ביאליק, דניאל סמבורסקי, נתן אלתרמן וכו'. אפשר למצוא הרבה זמר עברי ב:קטגוריה:שירי ההתיישבות העובדת. לוגי ; שיחה 20:33, 2 באוגוסט 2023 (IDT)
replies: text: :::חנה'לה התבלבלה זה זמר עברי? בורה בורה - שיחה 18:39, 3 באוגוסט 2023 (IDT)
replies: text: ::::אם השאלה כוונה אלי, התשובה היא כן (כמו גם "שני חברים יצאו לדרך", "על ראש הגבעה עומדת פרה", ו"הצופים הפוצים מן התחת הם יוצאים" לצד "ואולי לא היו הדברים מעולם" - הגדרה שונה מאד מההגדרה שרשם כאן לוגי, שתלויה בשיפוט ערכי של מה נחשב "טוב"). אם התכוונת לשאול מישהו אחר, יתכן שאותו אדם יענה אחרת.

text: ::::לגבי השאלה "האם מדובר בז'אנר", התשובה תלויה במי שמגדיר מה זה "ז'אנר" (או כמקובל אצלנו, "סוגה"). אם מוזיקה צוענית וכליזמר נחשבים "ז'אנר" אז כנראה גם "זמר עברי" הוא כזה. זה לא אומר בהכרח שיש להשתמש ב"זמר עברי" בתבניות - זו החלטה שתלויה בגורמים רבים, כשה"אמת האובייקטיבית" היא רק אחד מהם. קיפודנחש 20:10, 3 באוגוסט 2023 (IDT)
thread_title:  זמר עברי 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://in.bgu.ac.il/bgi/iyunim/Pages/default.aspx נמצא כקישור שבור. מומלץ להוסיף https://web.archive.org/web/20190217223948/http://in.bgu.ac.il/bgi/iyunim/Pages/default.aspx לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 08:37, 21 באוקטובר 2023 (IDT)
thread_title:  נמצאו קישורים חיצוניים שצריכים תיקון (אוקטובר 2023) 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://israelipodcast.blogspot.co.il/2013/06/blog-post.html נמצא כקישור שבור. מומלץ להוסיף https://web.archive.org/web/20130927074610/http://israelipodcast.blogspot.co.il/2013/06/blog-post.html לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 11:19, 26 בינואר 2024 (IST)
thread_title:  נמצאו קישורים חיצוניים שצריכים תיקון (ינואר 2024)